17/12/2019 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Enerxía e Minas
Resolución do 11 de decembro do 2012 da X. T. da Coruña pola que se concede a autorización admtva. previa, de construción e DUP, en concreto, da instalación de distribución eléctrica no concello de Oleiros (Expte. IN407A2017/30-1)

Resolución do 11 de decembro do 2012 da Xefatura Territorial da Coruña, pola que se concede a autorización administrativa previa, de construción e declaración de utilidade pública, en concreto, dunha instalación de distribución eléctrica no concello de Oleiros (expediente: IN407A 2017/30-1) Expediente: IN407A 2017/30-1. Promotor: UFD Distribución Electricidad S. A. Instalación: modificado 1 para o recuamento da LMT. SAD-704 no lugar de Lorbé. Concello: Oleiros. FEITOS: 1. O 3 de setembro de 2019, a empresa promotora solicitou a autorización administrativa previa, a autorización administrativa de construción e a declaración de utilidade pública da dita instalación de distribución eléctrica.2. O proxecto someteuse ao trámite de información pública mediante resolución publicada nos seguintes medios: – Acordo de información pública: 13 de setembro de 2019. – DOG: 7 de outubro de 2019. – BOP: 20 de setembro de 2019. – Xornal La Voz de Galicia: 27 de setembro de 2019. – Taboleiro de anuncios do concello: segundo certificado municipal da secretaria accidental do Concello de Oleiros de 16 de outubro de 2019.3. Durante o período en que se someteu o proxecto ao trámite de información pública non figura presentada ningunha alegación, reclamación ou suxestión relacionada coa documentación obxecto de publicación.4. Solicitouse o preceptivo informe ás distintas administracións, organismos ou, de ser o caso, empresas de servizo público ou de servizos de interese xeral afectadas. A empresa promotora manifestou a súa conformidade cos condicionados establecidos polos organismos de AXI e o Concello de Oleiros. A día de hoxe, non consta no expediente resposta da empresa afectada, isto é, Telefónica, á solicitude nin á reiteración do condicionado solicitado.5. Os servizos técnicos da Xefatura Territorial emitiron informe favorable sobre a solicitude de autorización. CONSIDERACIÓNS LEGAIS E TÉCNICAS: Lexislación de aplicación: – Lei 39/2015, do 1 de outubro, do procedemento administrativo común das administracións públicas (BOE núm.236, do 2 de outubro de 2015). – Lei 40/2015, do 1 de outubro, de réxime xurídico do sector público (BOE núm.236, do 2 de outubro de 2015). – Lei 24/2013, do 26 de decembro, do sector eléctrico (BOE núm.310, do 27 de decembro de 2013). – Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica (BOE núm.310, do 27 de decembro de 2000). – Real decreto 223/2008, do 15 de febreiro, polo que se aproban o Regulamento sobre condicións técnicas e garantías de seguridade en instalación eléctricas de alta tensión e as súas instrucións técnicas complementarias ITC-LAT 01 a 09 (BOE núm.68, do 19 de marzo de 2008). – Real decreto 337/2014, do 9 de maio, polo que se aproban o Regulamento sobre condicións técnicas e garantías de seguridade en instalación eléctricas de alta tensión e as súas instrucións técnicas complementarias ITC-RAT 01 a 23 (BOE núm.139, do 9 de xuño de 2014). – Real decreto 842/2002, do 2 de agosto, polo que se aproba o Regulamento electrotécnico para baixa tensión (BOE núm.224, do 18 de setembro de 2002). – Real decreto 2563/1982, do 24 de xullo, sobre traspaso de funcións e servizos da Administración do Estado á Comunidade Autónoma de Galicia en materia de industria, enerxía e minas (BOE núm.246, do 14 de outubro de 1982). – Decreto 9/2017, do 12 de xaneiro, polo que se establecen os órganos competentes para a resolución dos procedementos de autorización de instalacións eléctricas que sexan competencia da Comunidade Autónoma de Galicia (DOG núm.22, do 1 de febreiro 2017). – Decreto 146/2016, do 13 de novembro, polo que se establece a estrutura orgánica da Xunta de Galicia (DOG núm.217, do 14 de novembro de 2016). – Decreto 175/2015, do 3 de decembro, polo que se establece a estrutura orgánica da Consellería de Economía, Emprego e Industria (DOG núm.232, do 4 de decembro de 2015). – Lei do 16 de decembro de 1954, sobre expropiación forzosa (BOE núm.351, do 17 de decembro de 1954). – Decreto do 26 de abril de 1957, polo que se aproba o regulamento da Lei de expropiación forzosa (BOE núm.160, do 20 de xuño de 1957). 2. Características técnicas:  Liña eléctrica de media tensión aérea a 15 kV de 0,477 km, coa orixe no apoio núm.32 existente da LMT SAD704, onde se realiza a derivada ao CT Pereiroa (expediente: 52.346) e remate no apoio núm.35 proxectado, a intercalar na LMT SAD704 no treito entre a derivada ao CT Pereiroa (expediente: 52.346) e o CT Lorbé (expediente: 172/09) con condutor tipo LA 110 mm² Al existente a retensar.  Liña eléctrica de media tensión soterrada a 15 kV de 0,339 km, coa orixe no paso aéreo a soterrado, a realizar no apoio núm.35 proxectado, a intercalar na LMT SAD704 no treito entre a derivada ao CT Pereiroa (expediente: 52.346) co CT Lorbé (expediente: 172/09) e remate na cela existente do CT Lorbe (expediente: 172/09) en condutor RHZ1-2OL 12/20 KV 1X240 mm² Al.3. Na visita de campo realizada para examinar o lugar da instalación non se apreciou, nos predios sometidos a expropiación, ningunha das limitacións á constitución da servidume indicadas no artigo 58. a) da Lei 24/2013, do 26 de decembro, do sector eléctrico.4. No expediente consta un informe favorable dos servizos técnicos desta Xefatura Territorial. Consonte con todo o indicado, RESOLVO: 1. Conceder a autorización administrativa previa, a autorización administrativa de construción e a declaración de utilidade pública, en concreto, da dita instalación de distribución eléctrica.2. A instalación executarase no prazo dun ano, contado a partir da data de ocupación dos terreos. A declaración de utilidade pública leva implícita a necesidade de ocupación dos bens e de adquisición dos dereitos afectados e implicará a urxente ocupación, para os efectos do artigo 52 da Lei de expropiación forzosa.3. Para a posta en funcionamento da instalación autorizada, deberá achegar ante esta Xefatura Territorial unha solicitude coa cal xuntará a seguinte documentación: – As declaracións de conformidade relativas ao material ou equipamento e as certificacións ou homologacións, se procede. – Un certificado do/a director/a da montaxe en que se garantirá o cumprimento das especificacións do proxecto e prescricións complementarias, se as houber, así como das regulamentacións e normas oportunas para a montaxe da instalación e posta a punto.4. Esta autorización outórgase sen prexuízo doutras que sexan de aplicación segundo a lexislación vixente, en especial as relativas á ordenación do territorio e ao medio ambiente. Contra esta resolución, que non é definitiva en vía administrativa, poderá interporse recurso de alzada ante o conselleiro de Economía, Emprego e Industria, no prazo dun mes contado a partir do día seguinte ao da notificación ou publicación, segundo o disposto nos artigos 121 e 122 da Lei 39/2015, do 1 de outubro, do procedemento administrativo común das administracións públicas (BOE núm.236, do 2 de outubro de 2015), sen prexuízo de que as persoas interesadas poidan interpor calquera outro recurso que considere pertinente. Mediante este documento notifícaselle á empresa promotora esta resolución, segundo o esixido no artigo 40.1 da Lei 39/2015, do 1 de outubro, do procedemento administrativo común das administracións públicas (BOE núm.236, do 2 de outubro de 2015). A Coruña,11 de decembro do 2019. Isidoro Martínez Arca Xefe territorial da Coruña